האצטדיון האוניברסיטאי האולימפי

האצטדיון האוניברסיטאי האולימפי (בספרדית: Estadio Olímpico Universitario - אסטאדיו אולימפיקו אוניברסיטאריו) הוא אצטדיון הממוקם בקריית האוניברסיטה של מקסיקו סיטי בירת מקסיקו. בניית האצטדיון החלה ב-7 באוגוסט 1950 והסתיימה ב-20 בנובמבר 1952. באצטדיון 75,849 מקומות ישיבה.

במהלך שנות ה-50 וה-60 של המאה ה-20 נעשה באצטדיון שימוש לתחרויות פוטבול בין קבוצות שתי האוניברסיטאות הציבוריות הגדולות במקסיקו: האוניברסיטה הלאומית האוטונומית של מקסיקו (UNAM) והמכון הפוליטכני הלאומי (IPN). 

בשנת 1968 שימש האצטדיון כאצטדיון העיקרי של אולימפיאדת מקסיקו סיטי ובו נערכו תחרויות האתלטיקה, תחרויות הריצה וחלק ממשחקי הכדורגל. 

בשנת 1986 התקיימו באצטדיון כמה ממשחקי גביע העולם בכדורגל (המונדיאל).

כיום משמש האצטדיון את קבוצת הכדורגל אוניברסידד נסיונל ("פומאס דה לה UNAM") ואת קבוצת הפוטבול פומאס CU.

קישורים חיצוניים

 תצלום לוויין של האצטדיון
 האצטדיון ב-WorldStadiums

אצטדיונים ומתקני ספורט אולימפיים
מקסיקו סיטי: מבנים
אולימפיקו אוניברסיטאריו
אולימפיאדת מקסיקו סיטי (1968)
מקסיקו סיטי: ספורט
אוניברסידד נסיונל
מקסיקו סיטי: כדורגל
אצטדיוני מונדיאלים
מונדיאל 1986